En 80-årig mand fra Arden, der siden tirsdag aften har været savnet, er onsdag aften blevet fundet død, tæt på sin bopæl. Nordjyllands Politi oplyser, at der ikke ligger en forbrydelse bag mandens død. Den 80-årige forlod sit hjem mellem klokken 21 og 23 tirsdag aften, og blev onsdag eftermiddag efterlyst med navn og billede af Nordjyllands Politi. Inden da havde patruljer og hundepatruljer forgæves ledt efter ham i området omkring hjemmet, hvor han altså også blev fundet - afgået ved døden - onsdag aften. Mandens pårørende er underrettet. Den 80-åriges navn og billede fremgik tidligere af denne artikel, men af hensyn til de efterladte har TV2 Nord fjernet begge dele.

Referat:
Den 80-årige mand fra Arden, der har været savnet siden tirsdag aften, er fundet død.